Наредба за изменение и допълнение на Наредба №10 от 01.04.2015 г. за условията за регистрация и реда за идентификация на пчелните семейства

(обн., ДВ, бр. 27 от 14.04.2015 г.)

§1. В раздел III се правят следните изменения и допълнения:

1. В чл. 7:
а) ал. 3 се заличава;
б) в ал. 4 думите „и 3” се заличават.
2. Създават се чл. 7а и 7б:
„Чл. 7а. (1) Средството за официална идентификация на пчелните семейства е индивидуална идентификационна марка.
(2) Средствата за официална идентификация на пчелните семейства трябва да са:
1. изработени от гъвкав, пластичен материал;
2. защитени от фалшифициране, лесно да се разчитат през целия живот на пчелното семейство и надписът им да не може да се заличава;
3. направени така, че след поставяне на капака на кошера да останат на мястото на поставяне.
(3) Средствата за официална идентификация на пчелните семейства трябва да отговарят на следните специфични изисквания:
1. да бъдат с жълт цвят;
2. имат правоъгълна форма – дължина 45 мм. и ширина 55 мм;
3. структурата на номера е следната: BG bee ХХХ ХХХХХХХ, като BG е кодът на България, bee е означението за пчела, първите три цифри показват кода на производителя и/или търговеца, а следващите седем цифри са поредния номер на средството за официална идентификация на пчелното семейство;
4. надписите са разположени на три реда и са в черен цвят, както следва:
а) абревиатурата на компетентния орган н а латиница (BFSA), като символите са с минимална височина 5 мм;
б) номера на индивидуална идентификационна марка, обозначаваща пчелното семейство BG bee ХХХ ХХХХХХХ;
в) бар код с номера на индивидуалната идентификационна марка, обозначаваща пчелното семейство.
(4) Средството за официална идентификация на пчелното семейство е негодно за използване:
1. при производствен дефект;
2. ако вече е използвано.
(5) Средствата за официална идентификация на пчелните семейства се считат за невалидни:
1. при пълна или частична невъзможност да се разчита надписът/номерът им;
2. когато пчелното семейство е умряло / принудително убито;
3. при повреждане по време на поставянето им;
4. при повреждане по време на употреба.
(6) Средствата за официална идентификация се обявяват за невалидни от лицето, на което са зачислени към момента на обявяването, за което се съставя протокол.
Изпълнителният директор на БАБХ утвърждава образец на протокола.
(7) Средствата за официална идентификация на пчелните семейства, обявени за невалидни по реда на ал. 6 и съпровождащия ги протокол се предават в ОДБХ.
(8) Невалидните средства за официална идентификация на пчелните семейства се унищожават, съгласно Закона за управление на отпадъците.

Чл. 7б. (1) Пчелните семейства се идентифицират от собственика или ползвателя на животновъдния обект:
1. като от дясната страна на предната част на капака на кошера се поставя индивидуална идентификационна марка, обозначаваща пчелното семейство.
2. когато в кошера се отглежда повече от едно пчелно семейство, всяко семейство се обозначава с индивидуална идентификационна марка.
(2) Пчелните семейства се идентифицират до 20-ия ден след тяхното създаване, но при всички случаи идентификацията се извършва преди да са напуснали животновъдния обект.

„(2) Пчелните семейства се идентифицират най-късно до 30 септември с годината на тяхното създаване, преди уведомяването по чл. 4, т. 1, буква б от Наредба №11/02.04.2015 г., но при всички случаи идентификацията се извършва преди да се напуснали животновъдния обект.”

(3) Когато индивидуалната идентификационна марка е невалидна поради пълна или частична невъзможност да се разчита надписът/номерът й (чл. 7а, ал. 5, т. 1), пчелното семейство се идентифицира с нова индивидуална идентификационна марка. Връзката между двата номера на индивидуалните идентификационни марки се отразява в дневника на пчелина и в информационната система на БАБХ – ВетИС.
(4) Индивидуалната идентификационна марка съпровожда пчелното семейство при преместване в друг кошер от пчелина или при търговия като се отстранява от стария и се поставя на новия кошер. Когато пчелното семейство се търгува с кошера, индивидуалната идентификационна марка не се манипулира.
(5) При принудително убиване на пчелното семейство по чл. 8, ал. 1, индивидуалната идентификационна марка се унищожава заедно с унищожаването на кошера.
(6) Индивидуалната идентификационна марка не може да се използва повторно за официална идентификация на друго пчелно семейство.
(7) Данните от извършената официална идентификация на пчелното семейство се отразяват в Интегрираната информационна система на Българската агенция по безопасност на храните – ВетИС.”.

Преходна и заключителна разпоредба

§4. Наредбата влиза в сила от 1 март 2017 г.
